S11 ปลื้มกำไรปี 58 โต 66% พร้อมจ่ายปันผล 0.27 บ./หุ้น XD เม.ย.59
S11 ปลื้มกำไรปี 58 โต 66% มาที่ 352.99 ลบ. จากปีก่อนมีกำไร 213.02 ลบ. หลังรายได้ค่าเช่าซื้อเพิ่มขึ้น พร้อมจ่ายปันผล 0.27 บ./หุ้น XD เม.ย.59 กำหนดจ่ายปันผล 3 พ.ค.นี้
18 ก.พ. 2559

บริษัท เอส 11 กรุ๊ป จำกัด (มหาชน) หรือ S11 รายงานผลการดำเนินงานปี 58 สิ้นสุดวันที่ 31 ธ.ค.58 มีกำไรสุทธิ 352.99 ล้านบาท หรือมีกำไรสุทธิ 0.59 บาทต่อหุ้น เพิ่มขึ้น 66% จากช่วงเดียวกันของปีก่อนที่มีกำไรสุทธิ 213.02 ล้านบาท หรือมีกำไรสุทธิ 0.40 บาทต่อหุ้น
โดยผลการดำเนินงานในช่วงดังกล่าวเพิ่มขึ้น เนื่องจากบริษัทมีรายได้รวมเพิ่มขึ้น ส่วนใหญ่มาจากรายได้ค่าเช่าซื้อ
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.27 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 11 เม.ย. 2559 และกำหนดจ่ายเงินปันผลในวันที่ 3 พ.ค. 2559